**Աննա Դ’Հառնոնկուր** (անգլ.՝ Anne d’Harnoncourt, սեպտեմբերի 7, 1943(1943-09-07), Վաշինգտոն, Կոլումբիայի շրջան, ԱՄՆ - հունիսի 1, 2008(2008-06-01)[…], Ֆիլադելֆիա, Փենսիլվանիա, ԱՄՆ), արվեստի ամերիկացի պատմաբան, ժամանակակից արվեստի և Մարսել Դյուշանի ստեղագործությունների մասնագետ։ Եղել է Ֆիլադելֆիայի արվեստի թանգարանի կուրատոր և տնօրեն։

Կենսագրություն
--------------

### Ընտանիք և կրթություն

Աննա Դ’Հառնոկուրը ծնվել է 1943 թվականի սեպտեմբերի 7-ին Վաշինգտոնում։ Նրա հայրը` Ռենե Դ’Հառնոկուրը, եղել է Նյու Յորքի Ժամանակակից արվեստի թանգարանի տնօրեն, իսկ մայրը՝ Սառա Քարրը, նորաձևության դիզայներ։ Աննան սովորել է աղջիկների մասնավոր դպրոցում (*The Brearley School*), ապա ընդունվել է Քեմբրիջի Ռեդքլիֆ քոլեջ (*Radcliffe College*, Մասաչուսեթս), որն ավարտել է 1965 թվականին։ Մասնագիտությունը եղել է գերմանական ու անգլիական գրականություն և պատմություն։ Նշվում է, որ միայն կրթության վերջին տարում է սկսել հետաքրքրվել արվեստով և մասնակցել է ճարտարապետության պատմությանն ու չինական գեղանկարչությանը նվիրված մի քանի դասընթացների։ Քոլեջում ուսումն ավարտելուց հետո Աննա Դ’Հառնոնկուրը որոշել է խորացնել արվեստի պատմության վերաբերյալ իր գիտելիքները և ընդունվել է Կուրտոյի արվեստի ինստիտուտի մագիստրատուրա, որտեղ սովորել է 1965-1966 թվականներին։ Ուսման առաջին տարում նա կենտրոնացել է 1830 թվականից հետո ստեղծված եվրոպական մշակույթի վրա։ Երկրորդ տարում նրա ուսումնասիրությունը նվիրված է եղել Իտալիայի, Ֆրանսիայի ու Գերմանիայի 1900-1915 թվականների արվեստին։ Աննա Դ’Հառնոնկուրի առաջին թանգարանային փորձն անցել է Լոնդոնի Թեյթ պատկերասրահում, որտեղ նա կես տարի աշխատել է մագիստրատուրայում սովորելու ընթացքում։ Զբաղվել է պրեռաֆայելիտների 30 նկարների լիակատար կատալոգի ստեղծմանը 1966-1967 թվականների հավաքածուի համար։

### Կարիերա

1967 թվականին Աննա Դ’Հառնոնկուրն սկսել է աշխատել Ֆիլադելֆիայի արվեստի թանգարանում որպես գեղանկարչության ու քանդակագործության դեպարտամենտի կուրատորի օգնական։ Այդ պաշտոնը նա զբաղեցրել է երկու տարի։ 1969 թվականին Աննա Դ’Հառնոնկուրը դարձել է Չիկագոյի արվեստի ինստիտուտի 20-րդ դարի արվեստի բաժնի կուրատորի օգնական։ 1971 թվականին Աննա Դ’Հառնոնկուրը վերադարձել է Ֆիլադելֆիա և զբաղեցրել 20-րդ դարի արվեստի բաժնի կուրատորի պաշտոնը, որն ստեղծվել է հատուկ նրա համար։

1983 թվականին Աննա Դ’Հառնոնկուրը դարձել է Ֆիլադելֆիայի արվեստի թանգարանի տնօրեն և զբաղեցրել այդ պաշտոնը մինչև կյանքի վերջ։ Աննա Դ’Հառնոնկուրը մահացել է 2008 թվականի հունիսի 1-ին, սրտի կանգից։

Ծանոթագրություններ
------------------

1. 1 2 3 4 5 6 7 8 9 10 11 12 13 14 15  *Grimes W.* Anne d’Harnoncourt, Who Led Philadelphia Museum, Dies at 64 — The New York Times, 2008.
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2  Կերպարվեստի արխիվ — 2003.
4. 1 2
5. 1 2 3  Չեխիայի ազգային գրադարանի կատալոգ
6. ↑  CONOR.Sl
7. ↑  Обрист Х. У. Краткая история кураторства. Ад Маргинем Пресс: М. 2014. С. 181.
8. ↑  "Anne d'Harnoncourt, 64; Led Phila. Art Museum". Washington Post. Վերցված է 2015 թ․ նոյեմբերի 9-ին.
9. ↑  "d'Harnoncourt, Anne [Julie]". Dictionary of art historians. Արխիվացված է օրիգինալից 2012 թ․ հուլիսի 21-ին. Վերցված է 2015 թ․ նոյեմբերի 9-ին.
10. ↑  "Anne d'Harnoncourt Papers : Historical Note". Վերցված է 2015 թ․ նոյեմբերի 9-ին.

Գրականություն
-------------

* Обрист Х. У. Краткая история кураторства. — М.: Ад Маргинем Пресс, 2014. — 255 с.

Արտաքին հղումներ
----------------

* Anne d’Harnoncourt Papers : Historical Note

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BAV: ADV10213227 · BIBSYS: 90202734 · BNF: 12898021k · CONOR: 18101603 · GND: 136311407 · ISNI: 0000000108773217 · LCCN: n80111804 · NKC: xx0263507 · NLA: 35251990 · NTA: 068555954 · NUKAT: n99051508 · PTBNP: 1596330 · SUDOC: 092246885 · VIAF: 20312223 · WorldCat VIAF: 20312223 |

 |

 |